Uᐅᒥᐅᔭᖅ ᐃᓄᑐᐃᓐᓇᓄᑦ ᓄᓇᓕᒋᔭᐅᔪᖅ ᑯᐯᑉ ᑕᕐᕋᖓᓂ. ᑖᓐᓇ ᓄᓇᓕᒃ ᑕᓯᐅᔭᕐᔪᐊᑉ ᓯᓈᓂᑦᑐᖅ, ᓄᓇᖕᖑᐊᒥ ᓇᓗᓀᒃᑯᑕᐅᑉ ᐆᒪ ᒥᑦᓵᓂᑦᑐᖅ 56° 33′ 7″ N, 76° 32′ 57″ W. 2006-ᖑᑎᓪᓗᒍ, ᐅᒥᐅᔭᐅᑉ ᐃᓄᒋᐊᓂᖓ 412-ᒦᑐᕕᓂᖅ. ᐊᓐᓂᑐᕐᕕᒃ ᓄᓇᒥᒃ ᑎᒍᒥᐊᕐᑎᖓ ᐅᒥᐅᔭᐅᑉ ᓇᒻᒥᓂᖃᕐᑐᖅ 285.25 ᑭᓛᒥᑕᓂᒃ ᒪᕐᕈᕕᓪᓗᐊᓱᒍ ᑳᑕᑰᔨ 1 ᓄᓇᖁᑎᖏᓐᓂᒃ, ᐱᔪᓐᓇᐅᑎᖃᕐᕕᖃᕐᓱᓂᓗ, ᐃᓱᒫᓗᒐᖃᕐᓱᓂ ᑲᒪᒋᔭᖃᕐᓱᓂᓗ 3,034 ᐅᖓᑖᓄᑦ ᑭᓛᒥᑕᓂᒃ ᒪᕐᕈᕕᓪᓗᐊᓱᒍ ᑳᑕᑰᔨ 2 ᓄᓇᖁᑎᖏᓐᓂᒃ.\nᐅᒥᐅᔭᖅ ᖃᕐᖃᐅᑉ ᐅᒥᐊᖑᔮᕐᑑᑉ (ᐃᓄᐃᑦ ᐅᒥᐊᕆᕙᑦᑕᕕᓂᖓᐅᔮᕐᑑᑉ) ᓴᓂᐊᓃᑦᑐᖅ. ᓄᓇᓕᖓᑕ ᓯᓚᑖᓂ ᓄᓇ ᐱᐅᔪᐸᐅᔮᓗᒃ ᐊᑦᔨᒌᖕᖏᑑᑦᓱᓂᓗ. ᕿᒥᕐᕈᕆᐊᖓ ᐊᓕᐊᓇᕐᑐᖅ ᐱᓱᕝᕕᒋᑦᓱᒍ, ᖃᕐᖃᖏᑦ ᓴᓗᐊᖓᔪᑦᓯᐊᖑᑦᓱᑎᒃ ᐃᑭᑦᑐᐊᐱᓐᓂᒃ ᑕᓯᖃᕋᒥᒃ.\nᑕᓯᐅᔭᖅ, 15 ᑭᓛᒥᑕᓄᑦ ᐅᖓᓯᓐᓂᓕᒃ ᐅᒥᐅᔭᒥᑦ, ᐊᖏᔪᒻᒪᕆᐊᓗᒃ ᓄᓇᑐᐃᓐᓇᒦᑦᓱᓂ ᑲᖏᕐᓱᖅ. ᑕᓯᐅᔭᕐᔪᐊᒧᑦ ᐱᑐᑦᓯᒪᔪᑦ ᐃᓐᓇᓕᓐᓄᑦ, ᑑᕐᓱᔫᖑᑦᓱᓂ.\nᑯᑦᔪᐊᕌᐱᐅᑉ ᑕᕐᕋᖓᓃᑦᑐᖅ 160 ᑭᓛᒥᑕᓂᒃ ᐅᖓᓯᓐᓂᖃᕐᓱᓂ ᑕᒡᒐᖓᑦ, ᐅᒥᐅᔭᖅ ᓴᕐᕿᐅᓯᒪᔪᖅ 1986-ᒥ. ᔦᒻᔅ ᐯ ᓯᒥᑦᑐᑕᕕᓂᐅᑎᓪᓗᒍ, ᕿᓚᓗᒐᓕᐅᓪᓗ ᑰᖓ ᓯᒥᑦᑐᑕᐅᓂᐊᖕᖑᓕᕐᑎᓗᒍ, ᐃᓄᐃᑦ ᐊᖏᖃᑎᒌᒐᑐᐊᕈᑎᖃᕐᓯᒪᔪᑦ 1975-ᒥ ᔦᒻᔅ ᐯ ᑯᐯᑉ ᑕᕐᕋᖓᑕᓗ ᐊᖏᖃᑎᒌᓐᓂᖓᒍᑦ, ᑯᑦᔪᐊᕌᐱᒻᒥᐅᑦ ᐃᓄᖏᑦ ᓄᑦᑎᕈᓐᓇᑎᑕᐅᖁᑦᓱᒋᑦ ᐅᒥᐅᔭᕐᒧᑦ. 1982-ᖑᑎᓪᓗᒍ, ᓂᕈᐊᕐᑎᑕᐅᓂᒃᑯᑦ, ᐃᓄᐃᑦ ᓄᐃᑦᓯᒍᒪᓯᒪᔪᑦ ᓄᑖᒥᒃ ᓄᓇᓕᒻᒥᒃ ᐱᕐᖁᓯᑐᖃᕐᒥᓂᒃ ᐱᓇᓱᐊᕐᕕᒋᒍᒪᑦᓱᒍ ᓄᓇᒥ ᒪᙯᕝᕕᐅᓯᐊᕈᓐᓇᑐᒥ ᐱᓇᓱᐊᕈᒪᔪᓄᑦ ᓱᕐᕋᑕᐅᓂᐊᖕᖒᖏᑦᑐᒥ.\nMarkussie Tookalook (President)\nErnest Tumic (Vice-President)\nZack Niviaxie (Secretary)\nName Annie Kasudluak\n001A Umiujaq Application Construction Permit (Valid as of January 2019)\n003A Umiujaq Application Permit for Fence (Valid as of January 2019)